
    РЕПУБЛИКА БЪЛГАРИЯ            

     МИНИСТЕРСТВО НА ОБРАЗОВАНИЕТО И НАУКАТА

     РЕГИОНАЛНО УПРАВЛЕНИЕ НА ОБРАЗОВАНИЕТО – БЛАГОЕВГРАД 

Наименование на административната услуга: Издаване на дубликат на удостоверение или уверение за признаване на завършени етапи на училищно обучение или степени на образование и професионална квалификация по документи, издадени от училища на чужди държави.

 Уникален идентификатор съгласно Регистъра на услугите: № 2870   
  І. Правно основание 

Чл. 45 от Наредба № 8 от 11.08.2016 г. за информацията и документите за системата на предучилищното и училищното образование  
II. Заявители по настоящата услуга могат да бъдат физически лица, учили и завършили период или клас за класовете от VІІ до ХII включително, завършили първи гимназиален етап от средната степен на образование, както и основно образование, на средно образование и/или на професионална квалификация в училище на чужда държава или в училище от системата на Европейските училища и на които е издадено удостоверение и/или уверение за признаването им в Република България от РУО – Благоевград.  Дубликат на документ се издава по заявление на заинтересованото лице по в случай, че документът , който му е издаден от РУО – Благоевград е изгубен, унищожен или е негоден за ползване.   
IIІ. Срок на действие на документа: Безсрочен .Издаденият дубликат важи само на територията на Република България.
IV. Подаване на документите:                         
 1. заявление по образец, (може да бъде изтеглено от интернет страницата на РУО, както и да бъде получено на място в стаята за административно обслужване),   на Интегрираната информационна система на държавната администрация, както и да бъде получено на място в Звеното за административно обслужване);                        
 2. удостоверение за идентичност на имената при промяна в имената на лицето;                       
 3. други документи, ако са налични, по преценка на заявителя. 
Заявлението за издаване на дубликат на удостоверение или уверение за признаване на завършени етапи на училищно обучение или степени на образование и професионална квалификация по документи, издадени от училища на чужди държави, се подава в звеното за административно обслужване в РУО – Благоевград, всеки работен ден от 9,00 ч. до 17.30 ч. на адрес: Благоевград, ул. „Тракия” № 2, ет.3, стая № 8, тел: 073/ 885273, 073/ 887671, електронна поща: mail@rio-blg.com
Заявлението за извършване на услугата се подава писмено или устно. Устните заявления се приемат от служител в стаята за административно обслужване в РУО –Благоевград, и се регистрират в деловодната система със самостоятелен регистрационен индекс, след съставянето на протокол за приемането. Заявленията се подават:
1. Лично – с документ за самоличност.

2. От родител (настойник, попечител, представител на непридружените малолетни и непълнолетни лица, търсещи или получили международна закрила). 
3. От други лица – с писмено пълномощно с нотариална заверка на подписа или от адвокат с изрично адвокатско пълномощие и копие от адвокатската карта, заверена към съответната година.
4. По пощата 

V. Дубликат на документ се издава при наличие на документация, от която е видно, че оригиналният документ е издаден. Документът се издава върху бланка на оригиналния, съгласно Наредба № 8 от 11.08.2016 год. за информацията и документите за системата на предучилищното и училищното образование, като в горния десен ъгъл на първа страница се отпечатва с главни букви „ДУБЛИКАТ“. Ако между издаването на първоначалния документ и издаването на дубликат е настъпила промяна в имената на лицето, в ДУБЛИКАТА на документа се вписват актуалните имена на лицето към момента на издаването му, след представяне на документ , който доказва настъпилата промяна. Документът се подписва от председателя на експертната комисия и се подпечатва с печата на РУО – Благоевград. 
Заявителите на услугите, изразили желание документите да бъдат получени чрез лицензиран пощенски оператор се изпращат:
- като вътрешна препоръчана пощенска пратка за сметка на заявителя (получателя). Цената на пощенската услуга се заплаща от заявителя при доставяне на пратка;

 с международна препоръчана пощенска пратка или с международна куриерска услуга на адрес посочен в заявлението, след предплащане на цената за пощенските услуги от заявителя към РУО – Благоевград, по цени, определени от „Български пощи“ ЕАД. Цената за пощенската услуга се заплаща от РУО на лицензирания пощенски оператор при подаване на пратката.
        VІ. Отказ от издаване на дубликат:
        Издаването на дубликат се отказва, когато данните от подаденото не съответстват на наличните в РУО документи. 
Отказът се мотивира. Председателя на комисията писмено уведомява заинтересувания за мотивите за отказа.

Отказът за издаване подлежи на обжалване по реда на АПК - изричният отказ е в 14-дневен срок от съобщаването му, а мълчаливият отказ - в 1-месечен срок от изтичане на срока за извършване на услугата. Обжалването се извършва пред началника на РУО - Благоевград или пред административния съд.
         VІІ. Срок на действие на документа/индивидуалния административен акт.

Издаденият дубликат на удостоверение или уверение се издава без срок.   
         VІІІ. Такси или цени, основание за тяхното определяне и начини на плащане. Административната услуга не се заплаща.   

